The 13th Warrior
<s>The 13th Warrior () je američki historijsko-pustolovni igrani film snimljen 1999. godine u režiji Johna McTiernana.</s><s>Predstavlja adaptaciju romana Eaters of the Dead Michaela Crichtona, koji je također na filmu sudjelovao kao producent.</s><s>Radnja je inspirirana dijelom istinitim historijskim događajima, a dijelom drevnim anglosaksonskim i nordijskim legendama o Beowulfu.</s><s>Protagonist, koga tumači Antonio Banderas, je je arapski diplomat Ahmed ibn Fadlan koga početkom 10. vijeka kalif šalje u istraživačku misiju u današnju Rusiju, i koji upozna pleme Vikinga koje će ga angažirati u borbi protiv tajanstvenih kanibala zvanih "Wendoli".</s>

<s>Crichton je Eaters of the Dead, koji se smatra jednom od neobičnijih knjiga njegovog opusa, pokušavao ekranizirati još od 1979. godine.</s><s>Nakon što je snimanje konačno započelo 1997. godine, produkciju su zapali brojni problemi, prije svega vezani uz nekontrolirani rast budžeta, a zbog čega je McTiernan otpušten sa seta, a režiju dovršio sam Crichton.</s><s>Nakon što je konačno dovršen, verzija filma nije bila po volji publici na probnim projekcijama, te je zbog toga, kao i problema sa cenzurom oko scena nasilja, Crichton odlučio ponovno snimiti veliki broj scena i premontirati film.</s><s>Zbog toga je ukupan trošak produkcije narastao na nepredviđenih 160 miliona US$.</s><s>Kada je konačno prikazan, kritike su bile mlake, a publika ne previše oduševljena, te se danas smatra jednim od većih komercijalnih promašaja svog vremena.</s><s>Omar Sharif, koji se u filmu nakratko pojavljuje u ulozi protagonistovog mentora, je njime, pak, bio toliko razočaran da se na nekoliko godina povukao iz glume.</s>

<s>Uloge 
 Antonio Banderas ...</s><s>Ahmed ibn Fadlan (13. ratnik)
 Diane Venora ...</s><s>Kraljica Weilew
 Vladimir Kulich ...</s><s>Buliwyf (1. ratnik)
 Dennis Storhøi ...</s><s>Herger (Veeli) (11. ratnik)
 Omar Sharif ...</s><s>Melchisidek
 Clive Russell ...</s><s>Helfdane (Debeli) (2. ratnik)
 Richard Bremmer ...</s><s>Skeld (Sujeverni) (12. ratnik)
 Tony Curran ...</s><s>Weath (Muzičar) (8. ratnik)
 Eric Avari ...</s><s>Vođa karavana
 Sven Wollter ...</s><s>Kralj Hrothgar
 Asbjorn Riis ...</s><s>Halga (Mudri) (10. ratnik) 
 Maria Bonnevie ...</s><s>Olga
 Daniel Southern ...</s><s>Edgtho (Tihi) (4. ratnik)</s>

<s>također:</s>

<s>Mischa Hausserman ...</s><s>Rethel (Strijelac) (5. ratnik)
 Neil Maffin ...</s><s>Roneth (Jahač) (6. ratnik)
 John DeSantis ...</s><s>Ragnar (Tmurni) (9. ratnik)
 Oliver Sveinall ...</s><s>Haltaf (Dječak) (7. ratnik)
 Albie Woodington ...</s><s>Hyglak (Svadljivi) (3. ratnik)
 Susan Willis ...</s><s>Majka Wendola
 Yolande Bavan ...</s><s>Družica Majke Wendola</s>

<s>Izvori</s>

<s>Vanjske veze 
 
 
 
 
 Interview</s>

<s>Američki filmovi
Historijski filmovi
Pustolovni filmovi
Akcije (filmovi)
Filmovi fantastike
Filmovi o kanibalizmu</s>

